मां की हत्या की साजिश रच रहा था बेटा, 3 लोगों को दी सुपारी फिर हुआ...  
मां की हत्या की साजिश रच रहा था बेटा
3 लोगों को दी हत्या की सुपारी 
एक किशोर समेत तीन लोगों को पुलिस ने गिरफ्तार किया
पश्चिम विहार इलाके में 22 वर्षीय एक युवक को अपनी मां की हत्या का षड्यंत्र रचने और एक किशोर समेत तीन लोगों को इसकी कथित तौर पर सुपारी देने के लिए गिरफ्तार किया गया है. पुलिस ने बृहस्पतिवार को बताया कि अंश ढींगरा ने अपने घर में चोरी कराने और अपनी मां की हत्या के लिए राजेंद्र और राहुल को सुपारी दी. पुलिस ने बताया कि अंश के अपनी मां से अच्छे संबंध नहीं थे और उसे संदेह था कि उसकी मां का किसी से प्रेम संबंध है. उन्होंने बताया कि तीन लोगों ने छह अक्टूबर को महिला के घर में घुसकर लूटपाट करने और उसकी हत्या करने की कोशिश की.
एक पुलिस अधिकारी के अनुसार किशोर ने पुलिस को पूछताछ में बताया कि महिला के बेटे ने उन तीनों को अपनी मां की हत्या की सुपारी दी थी. पुलिस ने बताया कि इस संबंध में मामला दर्ज करके ढींगरा समेत तीन लोगों को गिरफ्तार कर लिया गया है.